

**Қазақстан Республикасының мемлекеттік наградаларымен наградтау туралы**

Қазақстан Республикасы Президентінің 2023 жылғы 23 қазандағы № 390 Жарлығы.

**ҚАУЛЫ ЕТЕМІН**:

      1. Қазақстан Республикасының мұнай-газ саласын дамытудағы айрықша жетістіктері, сондай-ақ қоғамдық-саяси қызметтегі аса үздік еңбегі үшін:

      жоғары дәрежелі ерекшелік белгісі – "Қазақстанның Еңбек Ері" атағы беріліп, айрықша ерекшелік белгісі – Алтын жұлдыз тапсырылсын:

      Ізмұхамбетов Бақтықожа Салахатдинұлы – мемлекет және қоғам қайраткері, Астана қаласы.

      2. Қазақстан Республикасының әлеуметтік-гуманитарлық дамуындағы аса үздік жетістіктері үшін:

      жоғары дәрежелі ерекшелік белгісі – "Қазақстанның Еңбек Ері" атағы беріліп, айрықша ерекшелік белгісі – Алтын жұлдыз бен "Отан" ордені тапсырылсын:

      Шүкежанова Алма Сайдахметқызы – "№ 7 жалпы білім беретін орта мектеп-лицей" КММ мұғалімі, Семей қаласы.

      3. Өндірістік қызметтегі ерекше еңбегі үшін:

      жоғары дәрежелі ерекшелік белгісі – "Қазақстанның Еңбек Ері" атағы беріліп, айрықша ерекшелік белгісі – Алтын жұлдыз бен "Отан" ордені тапсырылсын:

      Шағыртаев Имамзада Қуанышбайұлы – "Таң ЛТД" ЖШС директоры, Қызылорда облысы.

      4. Осы Жарлық қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Президенті* | *Қ.Тоқаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК